ഓള്ഡ് ട്രാഫോഡില് ന്യൂകാസിലിനെ തകര്ത്ത് യൂനൈറ്റഡ് ഇരട്ട ഗോളുകളുമായി റൊണാള്ഡോ പന്ത്രണ്ട് വര്ഷത്തിന് ശേഷം മാഞ്ചസ്റ്റര് യുനൈറ്റഡിലേക്കുള്ള തിരിച്ചുവരവ് രാജകീയമാക്കി ക്രിസ്റ്റ്യാനോ റൊണാള്ഡോ. രണ്ടാംവരവിലെ അരങ്ങേറ്റ മത്സരത്തില് തന്നെ ഇരട്ട ഗോളുകള് നേടിയാണ് ക്രിസ്റ്റിയാനോ ഓള്ഡ് ട്രാഫോഡിനെ ചെങ്കടലാക്കി മാറ്റിയത്. ന്യൂകാസില് യുനൈറ്റഡിനെതിരായ മത്സരത്തില് ഒന്നിനെതിരെ നാല് ഗോളുകള്ക്കായിരുന്നു ചുവന്ന ചെകുത്താന്മാരുടെ വിജയം ആദ്യപകുതിയുടെ ഇഞ്ചുറി ടൈമിലായിരുന്നു ആരാധകര് കാത്തിരുന്ന ഗോള് പിറന്നത്. മേസണ് ഗ്രീന്വുഡിന്റെ തകര്പ്പന് ഷോട്ട് ന്യൂകാസില് ഗോള് കീപ്പറുടെ കയ്യില് തട്ടി തിരിച്ചുവരികയും ഇത് റൊണാള്ഡോ വലയിലേക്ക് മറിച്ചിടുകയും ചെയ്തതോടെ സ്റ്റേഡിയം പൊട്ടിത്തെറിച്ചു. ആദ്യ പകുതി അവസാനിക്കുമ്ബോള് ക്രിസ്റ്റിയാനോയുടെ ഗോളില് മാഞ്ചസ്റ്റര് 10ന് മുന്നിലായിരുന്നു രണ്ടാം പകുതിയിലെ 56ാം മിനിറ്റില് പക്ഷേ ന്യൂകാസില് സമനില പിടിച്ചു. ജാവിയര് മാന്ക്വിലോയായിരുന്നു സ്കോര് ചെയ്തത്. എന്നാല് 62ാം മിനിറ്റില് ക്രിസ്റ്റിയാനോ മാഞ്ചസ്റ്ററിനെ വീണ്ടും മുന്നിലെത്തിച്ചു. അടുത്തത് പോര്ച്ചുഗല് താരമായ ബ്രൂണോ ഫെര്ണാണ്ടസിന്റെ ഊഴമായിരുന്നു. ബ്രൂണോയുടെ ലോംഗ് റേഞ്ചര് ന്യൂകാസില് വല തുളച്ചുകയറിയതോടെ മാഞ്ചസ്റ്റര് 31ന് മുന്നിലെത്തി. മത്സരത്തിന്റെ ഇഞ്ചുറി ടൈമില് പകരക്കാരനായി ഇറങ്ങിയ ലിംഗാര്ഡ് അവരുടെ ഗോള് പട്ടിക 41 ആയി ഉയര്ത്തുകയും ചെയ്തു ജയത്തോടെ നാല് മത്സരങ്ങളില് നിന്ന് 10 പോയിന്റുമായി മാഞ്ചസ്റ്റര് യൂനൈറ്റഡ് മാഞ്ചസ്റ്റര് സിറ്റിയെ പിന്തള്ളി പോയിന്റ് ടേബിളില് ഒന്നാമത് എത്തി. ഇരട്ട ഗോളുകള് നേടിയതോടെ മാഞ്ചസ്റ്ററിനായുള്ള റൊണാള്ഡോയുടെ ഗോള് നേട്ടം 120 ആയി ഉയര്ന്നു.